На дан 27. маја 2021. нашао се у тиму за Европско првенство 2020, које је због пандемије ковида 19 помјерено за 2021. На дан 4. јуна играо је у поразу 4:0 од Италије у пријатељској утакмици; изашао је из игре у 46. минуту, када је умјесто њега ушао Давид Зима. Четири дана касније, у последњој пријатељској утакмици пред почетак првенства, у побједи од 3:1 против Албаније, ушао је у игру у 74. минуту умјесто Лукаша Масопуста.. На првенству, није играо на првом колу, у којем је Чешка побиједила Шкотску 2:0, са два гола Патрика Шика, у групи Д. У другом колу, ушао је у игру у 87. минуту, умјесто капитена — Владимира Дариде, а Чешка је ремизирала 1:1 против Хрватске. У трећем колу није играо, а Чешка је изгубила 1:0 од Енглеске и прошла је даље са трећег мјеста. У осмини финала, први пут је био стартер, играо је до 90 минута, када је умјесто њега ушао Михаел Крменчик, а Чешка је побиједила Холандију 2:0. У четвртфиналу, први пут је одиграо цијелу утакмицу на првенству, а Чешка је изгубила 2:1 од Данске.